Exqrch/javanese-Komodo-pixelgpt huggingface dataset:
Filem punika dipunsutradarani Joe Wright, dhedhasar skénario anggitanipun Anthony McCarten
Para juru paraga ingkang dipunracaya maragani filem punika antawisipun Gary Oldman, Ben Mendelsohn, lan John Hurt
"Darkest Hour" katetepaken badhé dipunbabar ing surya 24 November 2017 déning Focus Features
Winston Churchill ngadhepi satunggalipun kawontenan ingkang saèstu ruwet, inggih punika gempuran saking tentaranipun Adolf Hitler ing pramula Perang Donya II
Ing surya 5 Fèbruari 2015 wonten pawartos bilih Working Title Films sampun numbas hak pangriptan saking skénario kanggé filem "Darkest Hour", saking "The Theory of Everything" anggitanipun Anthony McCarten ingkang nyariyosaken babagan Winston Churchill ing dinten pramula Perang Donya II
Ing surya 19 Maret 2016, kalaporaken bilih Joe Wright sampun katetepaken badhé ngayahi jejibahan minangka sutradara filem wau
Ing surya 14 April 2016, Gary Oldman mratélakaken sumadya badhé ndhèrèk nyengkuyung filem kanthi maragani minangka Churchill
Salajengipun, surya 6 September 2016, wonten pawartos bilih Focus Features badhé mbabar filem punika kanggé sagung pamirsa ing Amérikah Sarékat surya 24 Novèmber 2017, kanthi ngrawuhaken John Hurt, Ben Mendelsohn, Kristin Scott Thomas, lan Lily James ingkang ugi ndhèrèk maragani
Dumugi surya 3 Novèmber 2016, "Darkest Hour" kawartosaken sampun miwiwiti pamundhutan gambar utama
Ing sulan punika ugi, Dario Marianelli mratélakaken badhé ngecakaken pranata musik kanggé filem
Swetawis ing surya 8 Novèmber 2016, Stephen Dillane mlebet pungkasan ingkang ugi badhé maragani.
The Whole Truth (filem 2016) The Whole Truth inggih punika filem sandhiwara thriller saking Amérikah Sarékat ingkang kadamel taun 2016
Filem punika dipunsutradarani Courtney Hunt, dhedhasar skénario anggitanipun Nicholas Kazan
Ingkang maragani filem punika antawisipun Keanu Reeves, Gabriel Basso, Gugu Mbatha-Raw, Renée Zellweger, lan Jim Belushi
Pandamelan gambar filem punika kawiwitan ing surya 7 Juli 2014
"The Whole Truth" dipunbabar sesarengan kanggé para pamirsa ing surya 21 Oktober 2016
Setunggalipun nèm-nèman yuswa 17 taun, Mike Lassiter, kénging prakawis kriminal lan nglampahi sidhang ing pangadilan kanthi ditujah sampun mejahi ramanipun piyambak
Wonten ing pangadilan, piyambakipun kairing déning satunggalipun pekelur kang asma Richard Ramsay
Nanging majlis hakim mboten ngukum Mike Lassiter awit saking mboten wontenipun bukti ingkang saget ngarahaken bilih piyambakipun punika ingkang tumindak
Sedaya seksi ingkang dipunrawuhaken sami paring pratélan palsu awit saking mboten sagah ndhèrèk langkung mlebet wonten prakawis punika
Para hakim, pamirsa, seksi, yuri, lan sedayanipun sami bingung amarga Mike langkung kathah kèndel nalika para hakim lan jeksa mundhut katrangan saking piyambakipun
Ing pérangan sanès kacariyosaken bilih Mike, ibunipun, lan ramanipun punika kalebet kulawargi ingkang tebih saking karahayon
Ramanipun, Boone Lassiter, asring tumindak kasar dhumateng Mike utawi dhumateng ibunipun
Ing pungkasan cariyos, Mike nuduhaken sunggingan orèt-orètan tangan wonten dluwang dhumateng Richard Ramseay
Nalika Richard nyuwun pirsa punika sunggingan punapa, Mike mangsuli bilih punika sunggingan jam asta kagunganipun Richard ingkang kapirsan wonten sangandhapipun patileman ramanipun
Pungkasanipun Richard kewelèh bilih sajatosipun piyambakipun punika ingkang mejahi ramanipun Mike awit saking kasarujukan ibunipun Mike
Richard ugi kababar, pranyata wonten sesambetan ndhelik kaliyan ibunipun Mike
Wiwitanipun Daniel Craig badhé katetepaken maragani filem punika wulan Januari 2014, nanging ing wulan April, sadèrèngipun pandamelan kawiwitan ing New Orleans, Louisiana piyambakipun mratélakaken lèngsèr saking proyek punika, awit saking alesan ingkang dèrèng cetha
Craig salajengipun dipun-gantos déning Keanu Reeves ing wulan Juni
Ing surya 10 Juli 2014, Jim Belushi katetepaken maragani filem punika minangka ramanipun Mike, lan Zellweger badhé maragani minangka ibu
Ing surya 12 Agustus, Jim Klock ugi kalebetaken maragani minangka jeksa.
The Proposal (filem) The Proposal inggih punika filem sandhiwara kumedhi romantis saking Amérikah Sarékat ingkang kadamel ing taun 2009
Filem punika dipunsutradarani Anne Fletcher, dhedhasar skénario anggitanipun Pete Chiarelli
Ingkang maragani filem punika antawisipun Sandra Bullock lan Ryan Reynolds.
"The Proposal" dipunbabar surya 18 Juni 2009 ing Inggris Raya lan surya 19 Juni ing Amérika Lèr, déning Touchstone Pictures
Filem punika nyariyosaken babagan Margaret Tate (Sandra Bullock) ingkang nyambut damel ngayahi jejibahan minangka pangarsanipun juru besut ing kongsi juru babar buku
Sedaya andhahanipun, kalebet juru bantunipun, Andrew Paxton (Ryan Reynolds), mboten sami remen dhumateng piyambakipun
Margaret kepara mecat salah satunggalipun juru besut tabon, Bob Spaulding (Aasif Mandvi) amargi mboten saget ngrawuhaken panyerat ingkang namanipun Frank wonten adicara televisi Oprah Winfrey
Sasampunipun piyambakipun mangertos bilih badhé dipunwangsulaken dhumateng Kanada, piyambakipun meksa supados Andrew ndhaup
Nalika pamaréntah ndhedhes, Mr
Gilbertson (Denis O'Hare) maringi pirsa punapa akibatipun manawi nglampahi dhaup éthok-éthok
Andrew pungkasanipun nampi rancangan punika, kanthi srana nyuwun dipunangkat dados juru besut lan nyuwun ugi supados babon naskahipun dipunbabar
Piyambakipun ugi nyuwun supados Margaret matur kanthi saé dhumateng tiyang sepuh lan sagung kulawargi ing Sitka, Alaska
Lajeng kekalihipun bidhal dhumateng Alaska
Lan Margaret saèstu kagèt lan mboten pracaya, manawi kasunyatanipun Paxton punika saking kulawargi ingkang sugih mblegedhu.
The Perfect Guy (filem 2015) The Perfect Guy inggih punika filem thriller saking Amérikah Sarékat ingkang kadamel ing taun 2015
Filem punika dipunsutradarani David M
Rosenthal, dhedhasar skénario anggitanipun Alan B
McElroy lan Tyger Williams
Ingkang maragani filem punika antawisipun Sanaa Lathan minangka Leah Vaughn, Michael Ealy minangka Carter DUncan, Morris Chestnut minangka David King, Tess Harper minangka Mrs
Dutton minangka Roger Vaughn, L
Scott Caldwell minangka Evelyn Vaughn, Kathryn Morris minangka Karen, lan sanèsipun
Ealy lan Lathan kepara ugi nyengkuyung minangka juru damel palaksana
lan kasil ngempalaken arta gunggung $60 yuta kados ingkang kacathet ing "box office." Wondéné wragad ingkang sampun medal inggih punika $12 yuta
Éwasemanten, filem punika mboten patos katampi déning para pamirsa lan juru kritik
Pamundhutan gambar filem punika ditindakaken ing wanci dalu, lan langkung asring ngginakaken kodhak "digital" Sony lan lensa "anamorphic"
Kathah adegan (jejer) ingkang kapundhut kanthi ngginakaken cahya ingkang wingit awit saking punika kekajenganipun David supados filem punika ketawis radi peteng, kados ngendikanipun Peter Simonite
Pamundhutan gambar "The Perfect Guy" namung 34 dinten, pungkasanipun ing Los Angeles samadyaning Sèptèmber 2014
Ing surya 3 Juni 2015, Screen Gems nepangaken "trailer" kapisan minangkani promosi filem "The Perfect Guy" kapasang wonten laman "USA Today"
Filem punika kadamel lumantar format Dolby Vision ing Dolby Cinema Amérika Lèr
"The Perfect Guy" kasil ngempalaken arta $57 yuta saking panggiyaran ing Amérikah Sarékat lan Kanada, lan langkung saking $3.2 yuta ing tlatah sanèsipun, kanthi gunggung kasil ngancik $60.3 yuta, wondéné wragad ingkang sampun dipundalaken dumugi $12 juta
Miturut Sony, filem punika prayoginipun mboten dipun-giyaraken ing ngarsanipun para juru kritik
"The Perfect Guy" dipun-giyaraken ing dinten Jemuwah 11 Sèptèmber 2015, lan kasih ngempalaken $9.9 yuta dinten punika
"The Perfect Guy" ugi kacawisaken lumantar format DVD lan Blu-ray ingkang kababar surya 29 Désèmber 2015.
Liamsi (#ALIH) inggih punika salah satunggalipun sastrawan lan budayawan Melayu saking Indonésia
Namanipun sampun misuwur lumantar pakaryanipun awujud novèl lan geguritan ingkang dipunmot ing sawenèh ariwarta
Liamsi punika kalebet sastrawan ingkang mandhégani wontenipun adicara pamaringan bebungah ing Festival Hari Puisi Indonésia ingkang kawiwitan taun 2014, ing Teater Kecil Taman Ismail Marzuki
Kajawi minangka sastrawan, piyambakipun ugi nelatèni minangka guru lan juru warta ingkang sapunika mangarsani Riau Pos
Awit saking kaprigelan lan katokohanipun ing jagat sastra, Rida K
Liamsi sampun nampi kathah bebungah lan asring dipunulemi ing sawenèh adicara, saé ing Indonésia ugi manca nagari, minangka pawicara babagan kabudayan, mligi Melayu, ékonomi, lan sosial, sarta maosaken pakaryanipun, antawisipun ing Johor Bahru, Kuala Lumpur, Seoul, lan Hanoi
Liamsi lair ing Dabo, Singkep, Lingga, Kapuloan Riau surya 17 Juli 1943
Piyambakipun miwiti pedamelanipun minangka sekolah dhasar ing Kapuloan Riau, taun 1967 dumugi 1975
Piyambakipun panggiyat panyeratan karya sastra lan pawartos, ingkang nyawiji kaliyan sujarah lan karegengan jagat seni ing Kutha Tanjungpinang, dasawarsa 1960-an dumugi wiwitan dasawarsa 1980-an
Minangka juru warta, piyambakipun naté nyambut damel ing "Berita Buana" taun 1972 dumugi 1973, kalawarta "Tempo" gangsal taun, lan ariwarta "Suara Karya" gangsal taun; sedayanipun kababar saking Jakarta
Liamsi dipunpracaya mangarsani ariwarta minggon "Genta" Pekanbaru ing taun 1983
Ing kalangan bebrayan ageng para juru warta, piyambakipun naté nglenggahi minangka Katuwa Persatuan Wartawan Indonésia (PWI) Riau
Ing taun, 1991, Rida K
Liamsi mangarsani Riau Pos
Dumugi taun 2015, sandandhapipun wewengkon Grup Riau Pos, Rida K Liamsi mangarsani 23 ariwarta, 5 "portal", 5 télévisi, satunggal, radhio, lan panyawis jaringan maya; ingkang kasebar ing Sumatera pérangan lèr, ingkang kantor panceripun ing Provinsi Riau lan Kapuloan Riau
Ing wewengkonipun Riau Pos ugi, Rida K Liamsi ngadegakén Yeyasan Sagang, awit taun 1997
Saben taun, yeyasan punika maringi bebungah kanggé para budayawan/seniman, karya, lembaga budaya, mligi kabudayan Melayu
Para panampi bebungah punika para seniman/budayawan lan lembaga ingkang kapirsan sampun ngayahi lelabetan ing kiprahipun kanggé kabudayan Melayu, kalebet saking nagari-nagari sarumpun, kados ta Malaysia, Singapura, Brunéi Darussalam, lan Thailand
Taun 2011, "Majalah Sagang" sampun nèken kasarujukan sayuk karya kaliyan kalawarta sastra saking Koréa Kidul, "Sipyung"
Yeyasan Sagang uga ngadegakén Kalawarta Sagang, namung satunggalipun kalawarta kabudayan ing Indonésia
Awit taun 2010, yeyasan ingkang dipunpangarsani punika ugi ngemunah Akademi Kesenian Melayu Riau (AKMR), awit saking panyuwun pangemunah sadèrèngipun, inggih punika Yeyasan Pusaka Riau
Pawiyatan luhur punika, sapunika saweg ngupados saget mindhak dados Sekolah Tinggi Seni Riau.
Spark (filem 2016) Spark inggih punika filem animasi komputer saking Amérika Sarékat-Koréa Kidul-Kanada ingkang kadamel taun 2016
Filem punika dipunsutradarani Aaron Woodley ingkang ngrangkep minangka panganggit skénario
Para juru paraga ingkang dipunpracaya nyulih suwanten filem punika antawisipun Jessica Biel, Hilary Swank, Susan Sarandon, Jace Norman, lan Alan C
Filem punika, kaping pisan dipun-giyaraken ing surya 22 April 22 2016, nalika pahrgyan Toronto Animation Arts Festival International
"Spark" dipunbabar kanggé sagung pamirsa ing Amérika Sarékat ing surya 14 April 2017 déning Open Road Films
Ing wulan Januari 2015, Deadline.com ngedalaken pawartos bilih Biel, Hilary Swank, lan Susan Sarandon arsa nyawiji wonten salah satunggalipun proyek filem ingkang badhé dipunsutradarani Aaron Woodley
Woodley ingkang nganggit skénario filem punika sesarengan kaliyan Doug Hadders lan Adam Rotstein
Wondéné Red Rover International ugi sumadya badhé ndhèrèk nyengkuyung ngedalaken wragad kabetahan pandamelan filem
"Spark" kaping pisan dipungiyaraken nalika pahargyan The Toronto Animation Arts Festival International ing surya 22 April 2016, lajeng dipunbabar kanggé sagung pamirsa ing Amérika Sarékat, surya 14 April 2017 déning Open Road Films.
Basa Melayu Riau Basa Melayu Riau ya iku basa Melayu kang dituturaken ning Provinsi Riau lan Provinsi Kapuloan Riau
Basa iki uga kegolong dialék basa Melayu kang dianggep standar ning wewengkon Johor-Riau
Miturut Anwar (1990), warna basa Melayu kien uga dienggo Indonésia minangka basa nasional
Basa Melayu Riau digawé bentuk kang standar kanggo didadinang basa Indonésia
Ning wewengkon Sumatera Tengah, sekiené Riau, basa iki dadi sarana komunikasi wong-wong ningrat
Nanging miturut Fakhri Ras, wong-wong asli kang urip ning sekubengé alas ning Provinsi Riau kaya déné suku Talangmamak
suku Sakai, lan suku Bonai masih nganggo basa Melayu Riau baka dititéni ning logat lan tembung-tembungé
Karo wong Melayu Riau, basa iki dienggo ning kagiyatan-kagiyatan sadina-dina, kaya déné umah tangga, hajatan kawinan, agama, lan séjéné
Lembaga budaya kaya Lembaga Adat Melayu (LAM) uga mèlu nglestarinang basa iki ning acara-acara adat, rapat-rapat, lan musyawarah karo masarakat adat
Jaré Pemréntah Provinsi Riau wis ana kewicaksanaan kanggo nglestarinang basa lan budaya Melayu minangka momotan lokal ning Sekolah Dasar (SD), SLTP, lan SMA.
American Made (filem) American Made (sadèrèngipun sesirah Mena) inggih punika filem sandhiwara biografi kriminal thriller saking Amérikah Sarékat ingkang kadamel taun 2017
Filem punika dipunsutradarani Doug Liman, dhedhasar skénario anggitanipun Gary Spinelli, dipunangkat saking lelampah pagesangan Barry Seal, tilas pilot TWA ingkang nylundhupaken narkoba ing dasawarsa 1980-an lajeng dipunwangsulaken déning DEA saperlu dipundadosaken intelijen
Ingkang maragani filem punika antawisipun Tom Cruise, Domhall Gleeson, Jesse Plemons, lan Sarah Wright
Filem ingkang kalebet pakaryan kapisan tumrapipun sutradara Liman lumantar Universal Pictures, punika katetepaken badhé dipunbabar ing surya 29 Sèptèmber 2017 sasampunipun nyutradarani filem "The Bourne Identity"
"American Made" myariyosaken babagan Barry Seal (Tom Cruise), satunggalipun TWA ingkang dipun-bon déning CIA saperlu mbiyantu ngadhepi paham kuminis énggal ing Amérika Tengah
Punapa ingkang sampun dipuntumindakaken déning Seal wonten operasi pandhelikan CIA punika ndadosaken piyambakipun mlebet wonten kaanan ruwet kaliyan "kartel" Medellin, ingkang pungkasanipun adamel lingsem Présidhèn Ronald Reagan ing Gedhung Pethak sasampunipun skandal Iran-Contra dipirsani déning para warga
Pandamelan filem punika kawiwitan surya 27 Mèi 2015 ing Georgia
Pamundhutan gambar utama ditindakaken ing Cherokee, Clayton, DeKalb, Fulton, Gwinnett, Morgan, lan Pickens
Ing surya 20 Agustus 2015, Tom Cruise dugi ing Medellin, Colombia, lan 31 Agustus dugi ing Santa Marta saperlu madosi papan panggènan pamundhutan gambar filem
Salah satunggalipun montor mabur ingkang dipun-ginakaken minangka srana pamundhutan gambar nandang kacilakan sanginggilipun dhékorasi filem ing Colombia, surya 11 September 2015 lan ndadosaken pejahipun tiyang kalih lan natoni para punggawa filem sanèsipun
Montor mabur punika ("a twin-engine Aerostar"), ingkang ngangkud para punggawa filem (tigang pilot saking Amérikah Sarékat), wangsul malih dhumateng Enrique Olaya Herrera Airport ing Medellín rikala nggegana ing salebetipun hawa langit ingkang mboten saé, ndadosaken kacilakan
Ingkang pejah inggih punika Carlos Berl lan Alan Purwin, pepundhènipun lan présidhèn Helinet Aviation, ingkang sampun nglabeti amrih saénipun filem punika
Pilot Amérikah Sarékat, Jimmy Lee Garland keteton lan dipunbekta dhumateng griya sakit ing mriku
Wulan Mèi 2015, Universal netepaken wanci pambabaran ing surya 6 Januari 2017
Ing surya 8 Agustus 2016, wanci pambabaran dipunlih dados 29 Sèptèmber 2017 kanthi sesirah énggal, saperlu ngéndhani tandhingan kaliyan ' lan '.
"In the direction of Bukchon" utawi "Bukchon-bound") inggih punika filem sandhiwara saking Koréa Kidul ingkang kadamel taun 2011
Filem punika dipunsutradarani Hong Sang-soo, dhedhasar skénario anggitanipun piyambak
Ingkang maragani filem punika antawisipun Yoo Jun-sang, Kim Sang-joong, Song Seon-mi, lan Kim Bo-kyung Filem punika, kaping pisan dipun-giyaraken surya 19 Mèi 2011 nalika adicara Un Certain Regard ing pahargyan Festival Film Cannes ke ke-64 taun 2011
Rikala pambabaran ing Koréa Kidul, filem punika kasil ngrawuhaken antawisipun 45,223 pamirsa, lan ngempalaken arta dumugi US$ Lelampahan
Seong-jun késah dhumateng Seoul saperlu pinanggih kaliyan rencang raket ingkang manggèn wonten caketipun Bukchon (North Village; #ALIH), Jongno District
Awit saking réncangipun mboten nampi tilpun, Seong-jun mlampah-mlampah ing saindhengipun Bukchon lan nuwèni satunggalipun paraga wanita ingkang naté tepang
Piyambakipun kekalih sami wicantenan sawatawis wekdal
Piyambakipun ngetawisaken jagrakipun pindha Insa-dong lan ngunjuk makgeolli (anggur beras) piyambakan
Sawenèh murid filem ing méja sanèsipun nyuwun supados nyawiji, sesarengan sutradara rencangipun Seong-jun
Salajengipun, piyambakipun ngunjuk lan késah dhumateng griyanipun tilas pacanganipun
Boten patosa cetha punika dinten napa, punapa dinten sanès, Seong-jun taksih klinteran ing Bukchon
Piyambakipun manggihi juru paraga wau malih
Kekalih punika sami wicantenan sawatawis wekdal
Lan pungkasanipun piyambakipun saget pinanggih rencangipun ingkang dipunpadosi saweg tumuju ing Novèl kaliyan satunggalipun profésor
Ingkang gadhah bar mèmper pasuryanipun kaliyan tilas pacanganipun Seong-jun
Piyambakipun mungelaken piano wonten bar mriku
Sepisan malih, punika dinten napa utawi dinten candhakipun, utawi dinten sanès, Seong-jun késah dhumateng kapustakan ing Jeongdok sesarengan réncangipun lan nyebataken bilih papan panggènan punika dados sèksi nalika piyambakipun nyaketi satunggalipun wanita
Salajengipun, piyambakipun kekalih sami ngunjuk sesarengan tilas juru paraga ingkang gadhah bisnis ing Vietnam
Profesor wanita ingkang sami kala wingi inggih nyawiji lan sesarengan tumuju bar "Soseol" ("Novèl")
Seong-jun mendem lan ngambungi juraganipun bar
Seong-jun bokmenawi sampun nelasaken sawenèh dinten ing Seoul sesarengan rencangipun, utawi punika sadrema dinten kapisan ing mriku
Piyambakipun bokmenawi pados kawruh saking patemon kaliyan tilas pacanganipun, utawi bokmenawi pinanggihan kaliyan wanita ingkang kaliyan piyambakipun, ingkang kapisan
Kadosta dinten punika, kagemipun Seong mboten wonten "dinten punika" ing wekdalipun
Seong-jun ugi mboten saget sélak ngadhepi "dinten punika" kagunganipun.
The Equalizer (filem) The Equalizer inggih punika filem thriller laga saking Amérikah Sarékat ingkang kadamel taun 2014
Filem punika dipunsutradarani Antoine Fuqua, dhedhasar skénario anggitanipun Richard Wenk, dipunangkat saking sandhiwara seri televisi kanthi sesirah ingkang sami
Ingkang maragani filem punika antawisipun Denzel Washington, Marton Csokas, Chloë Grace Moretz, David Harbour, Bill Pullman, lan Melissa Leo
Pandamelan filem punika kawiwitan ing wulan Juni 2013 ing sapérang panggènan ing Massachusetts
"The Equalizer" punika filem kapisan sayuk karyanipun Village Roadshow Pictures kaliyan Sony Pictures Entertainment awit "Saving Silverman" taun 2001
Filem punika, kaping pisan dipun-giyaraken ing pahargyan Toronto International Film Festival surya 7 September 2014, lan dipunbabar kanggé sagung pamirsa sadonya ing surya 26 Sèptèmber 2014
Sasampunipun kababar, "The Equalizer" nampi warni-warni pamanggih saking para pamirsa lan juru kritik, ingkang kathahipun sami ngalembana lumantar kaprigelan para juru paraganipun, suwantenipun, lan jagragipun
Kados ingkang kacathet déning box office, filem punika kasil ngempalaken arta langkung saking $192 yuta
Filem chandhakipun ugi sampun dipunwartosaken badhé dipundamel, ingkang dipunsengkuyung déning Denzel Washington malih minangka paraga baku
Ing wulan Juni 2010 wonten pawartos bilih Russell Crowe gadhah gegayuhan badhé ndamel filem kanthi sesirah "The Equalizer" ingkang badhé dipunsutradarani Paul Haggis, lan disengkyung déning Crowe minangka juru paraga ingkang maragani Robert McCall
Ing wulan Désèmber 2011 kalaporaken ugi, Denzel Washington badhé maragani filem ingkang dipunangkat saking sandhiwara sèri televisi, dipunragati déning Sony Pictures Entertainment lan Escape Artists
Antoine Fuqua kacathet badhé nyutradarani filem punika, jumbuh kaliyan pratélanipun ing surya 21 Maret 2013, nyawiji malih kaliyan Washington sasampunipun sayuk karya ing taun 2001 nalika nampi bebungah Piala Oscar ing filem "Training Day"
Chloë Grace Moretz ugi dipunpratélakaken badhé dados paraga, ing surya 10 Mèi 2013
Ing surya 31 Mèi 2013, Melissa Leo katetepaken minangka salah satunggalipun juru paraga
Leo sadèrèngipun sesaringan kaliyan Washington ing filem "Flight", lan kaliyan Fuqua ing filem "Olympus Has Fallen" (2013)
Marton Csokas ugi katetepaken mlebet filem punika ing surya 17 Mèi
Surya 21 Juni 2013, Harry Gregson-Williams kadhapuk ngayahi jejibahan minangka juru musik pangiring kanggé filem punikai
Varèse Sarabande mbabar album musik pangiring "The Equalizer" ing surya 23 Sèptèmber 2014
Ing surya 25 Agustus 2014, kapéntasaken lagu "Guts Over Fear", déning Eminem sesarengan Sia, ingkang kadamel déning Emile Haynie
Lagu punika ugi saget kamirengaken ing sisih wingking filem
"The Equalizer" kasil ngempalaken arta ngancik $101.5 yuta ing Amérika Lèr lan $90.8 yuta ing sapérang tlatah sadonya, lan gunggung arto ngancik $192.3 juta, sawatawis wragad ingkang sampun medal inggih punika $55 yuta
Ing surya 24 Fèbruari 2014, pitung wulan sadèrèngipun pambabaran filem punika, dipunlaporaken bilih Sony Pictures lan Escape Artists sampun gadhah rancana badhé ndamel filem candhakipun, dhedhasar skénario anggitanipun Richard Wenk
Pramula Oktober 2014, Fuqua ngendika ing salebetipun wawan rembag, bilih piyambakipun badhé maragani filem candhakan manawi para pamirsa lan Washington ngersakaken
Ing surya 22 April 2015, satunggalipun filem candhakan sampun dipunpratélakaken, lan Washington badhé ngayahi minangka juru paraga baku
Ing surya 11 Juni 2015, Sony netepaken 29 September 2017 minangka wanci pambabaran filem "The Equalizer 2", sinaosa Fuqua dèrèng mratélakaken kasumadyan nyutradarani malih
Surya 23 Sèptèmber 2016, Washington ngedalaken pratélan bilih piyambakipun sumadya ngayahi dados paraga baku.
Handrawan Nadesul Handrawan Nadesul (Gouw Han Goan) (#ALIH) inggih punika salah satunggalipun sastrawan saking Indonésia ingkang ugi misuwur minangka dokter lan panyerat buku-buku kesehatan, sastra nyerat artikel ing kalawarta wanita
Awit saking kaprigelanipun, Handrawan ugi asring dipunulemi ing adicara seminar, wawan rembag, lan televisi
Pakaryanipun awujud geguritan sampun dipunmot ing ariwarta lan kalawarta awit taun dasawarsa1970-an
Namanipun kalebet minangka salah satunggal sastrawan ingkang ndhèrèk ngadegaken Komunitas Negeri Poci, taun 1993, sesarengan Piek Ardijanto Soeprijadi, Adri Darmadji Woko, Kurniawan Junaedhie, Prijono Tjiptoherijanto, Oei Sien Tjwan, Widjati, Rahadi Zakaria, Rita Oetoro, Syarifuddin A.Ch, Dharnot, B
Taun 2000, Handrawan Nadesul nampi bebungah Piagam Penghargaan saking Mantri Kesehatan RI Dr
Achmad Sujudi minangka Panyerat ing Ariwarta Peduli Kasehatan
Handrawan lair ing Karawang, Jawi Kilen, surya 31 Dhésèmber 1948
Nglampahi kiprahipun minangka panyerat awit taun 1972 ingkang kamot ing sawenèh ariwarta lan kalawarta awujud artikel kaséhatan
Langkung saking 1.500 artikel sampun dipunserat dumugi taun 2008, 74 buku kasehatan, lan seminar kasehatan kanggé para warga ing sapérang kutha ing Indonésia
ing Bogor taun 1981 piyambakipun naté ngedegaken Dokter Kecil ingkang anggotanipun 400-an murid sekolah dhasar ingkang pinter-pinter saking sekolahanipun, lan ugi ngregengaken kader Pembangunan Kesehatan Masarakat Désa (PKMD) ing kalangan kalurahan
Piyambakipun gadhah gegayuhan supados punapa ingkang sampun kaserat punika saget migunani tumrap para warga lan kasil ngangkat drajat kasehatan
Awit taun 2005 Handrawan asring dipuntimbali minangka pambiwara ing seminar kaséhatan ing sapérang kutha, sekolah, lembaga pamaréntah, lan stasiyun televisi
Handrawan Nadesul ngangsu kawruh bab kasusastran dhumateng Piek Ardijanto Soeprijadi
Manawi saweg préi ing pawiyatan, piyambakipun asring sowan Piek ing Kutha Tegal saperlu ndhèrèk sinau lan maos kolèksi buku ing kapustakanipun
Kajawi punika, Piek ugi nepangaken dhumateng para sastrawan ing Tegal, lajeng ngawontenaken adon-adon pamaosan geguritan
Handrawan sesémahan kaliyan dr
Belinda Christina, réncangipun ing pawiyatan luhur
Belinda dumugi sapunika taksih kacathet minangka salah satunggalipun dhosèn ing Fakultas Kedokteran Universitas Atma Jaya